ప్రభాదేవి ఆలయం

ప్రభావతి దేవి ఆలయం అని కూడా పిలువబడే ప్రభాదేవి ఆలయం, ముంబై దాదర్ సమీపంలోని ప్రభాదేవి ప్రాంతంలో ఉన్న ఒక హిందూ దేవాలయం. ప్రధాన దేవత ప్రభావతి దేవి, కాగా విగ్రహం 12వ శతాబ్దానికి చెందినది. ఈ ఆలయాన్ని నిర్వహించే భట్జీ జయవంత్ జోషి 2025 జనవరి 10న మరణించాడు. 2025 మే 1 నుండి మందిరాన్ని సుయోగ్ సునీల్ జోగలేకర్ నిర్వహిస్తున్నాడు. ఈ ఆలయం కీర్తికర్ కుటుంబానికి చెందిన ప్రభాదేవి స్వచ్ఛంద సంస్థల ట్రస్ట్ నకు చెందినది. ఈ ఆలయ ధర్మకర్తలు అలార్క్ దేశాయ్, హర్షద్ ధురందర్, అనురాగ్ తల్పడే.

 చరిత్ర 
చరిత్రకారుల అభిప్రాయం ప్రకారం, ప్రభాదేవి ఆలయ ప్రధాన దేవతను మొదట శాకంభరి దేవి అని పిలిచేవారు. ఆమె దేవగిరి రాజు బింబ రాజా కుల దేవత. స్థానిక జానపద కథల ప్రకారం, పాథరే ప్రభుకు చెందిన శ్యామ్ నాయక్ అనే భక్తుడి కలలలో ప్రభావతి దేవి కనిపించింది. దీంతో ప్రభాదేవి ఆలయాన్ని నిర్మించడానికి పూనుకున్నాడు.

మొఘలుల కాలంలో దేవత విగ్రహాన్ని కర్ణాటకకు తరలించారు. అయితే, అక్కడ ముస్లిం ఆక్రమణదారులు దానిపై దాడి చేశారు. ఆ తరువాత, తిరిగి ముంబైలోని మహిమ్ క్రీక్ తరలించి, ప్రస్తుత ప్రభాదేవి ఆలయంలో నెలకొలిపారు.
 మరిన్ని వివరాలు 

 ప్రభాదేవి ఉత్తరాన దాదర్, దక్షిణాన వర్లి, పశ్చిమాన అరేబియా సముద్రం ల మధ్య ఉంది. ఈ ప్రదేశానికి ప్రభాదేవి ఆలయం పేరు పెట్టారు. 
 ముంబై సబర్బన్ రైల్వే పశ్చిమ మార్గంలో ఉన్న ప్రభాదేవి రైల్వే స్టేషన్‌కు ప్రభాదేవి పేరు పెట్టారు. దీనిని గతంలో ఎల్ఫిన్‌స్టోన్ రోడ్ (Elphinstone Roa) అని పిలిచేవారు.

 గ్యాలరీ 

 మూలాలు 
వర్గం:మహారాష్ట్ర
వర్గం:హిందూ దేవాలయాలు